钦定古今图书集成/理学汇编/学行典/第193卷 > 喻德昭
## 钦定古今图书集成/理学汇编/学行典/第193卷 > 喻德昭

按《临川县志》：“喻德昭，洪武初，父以家无恒产，移居凤
阳。时德昭六岁，父母付所亲鞠之。及长，尝以不得养
亲自悼。年十四，诣凤阳求之弗得，遂绝酒肉，与家人
诀，不见不还凡十年，见父于汉中屯所，而母已没，乃
扶归就养。越三年没，哀恸庐墓，再历寒暑，衋然如初。
丧竟，卒墓旁，后归葬铜山。”